Ο **Βινίσιους Ζοζέ Παϊσάο ντε Ολιβέιρα Ζούνιορ** (πορτογαλικά: *Vinícius José Paixão de Oliveira Júnior*) (12 Ιουλίου 2000), κοινώς γνωστός ως **Βινίσιους Ζούνιορ** (Πορτογαλικά Βραζιλίας: viˈnisjus ˈʒũɲoʁ), είναι Βραζιλιάνος ποδοσφαιριστής, ο οποίος αγωνίζεται ως επιθετικός/πλάγιος μέσος για τη Ρεάλ Μαδρίτης. 

Γεννημένος στο Σάο Γκονσάλο, μία πόλη στη μητροπολιτική περιοχή του Ρίο ντε Τζανέιρο, ο Βινίσιους ξεκίνησε την επαγγελματική του σταδιοδρομία από τη Φλαμένγκο, όπου έκανε το επαγγελματικό ντεμπούτο του τον Μάιο του 2017, σε ηλικία 16 ετών. Λίγες εβδομάδες αργότερα, μετεγράφη στην ομάδα της Πριμέρα Ντιβισιόν, Ρεάλ Μαδρίτης, για την οποία υπέγραψε για εθνικό ρεκόρ για παίκτη κάτω των 18 ετών, μία συμφωνία 191 εκατομμυρίων ρεάλ Βραζιλίας (45.000.000 ευρώ), η οποία πραγματοποιήθηκε μετά τα 18α γενέθλιά του.

Σταδιοδρομία σε συλλόγους
-------------------------

### Πρώιμη σταδιοδρομία

Ξεκίνησε τη ποδοσφαιρική σταδιοδρομία του το 2006, όταν ο πατέρας του τον πήγε στα γραφεία της Φλαμένγκο, στη γειτονιά του Μουτουά, στο Σάο Γκονσάλο όπου ζούσε. Το έγγραφο της ομάδας τον περιέγραψε ως αριστερό πλάγιο αμυντικό. 

Από φτωχή οικογένεια, ο Βινίσιους μετακόμισε στο Αμπολισάο με τον θείο του Ουλίσες, για να συντομεύσει την απόσταση από το Νίνιο ντο Ουρούμπου. Άρχισε να λαμβάνει οικονομική ενίσχυση από τη Φλαμένγκο, καθώς και βοήθεια από επιχειρηματίες.

Από το 2007 έως το 2010 παρακολούθησε μαθήματα σάλας στη σχολή της Φλαμένγκο του Σάο Γκονσάλο στο Κάντο ντο Ρίο, μία φημισμένη σχολή που βρίσκεται στο κέντρο του Νιτερόι. 

Το 2009, όταν ήταν εννέα, πέρασε από δοκιμαστικό σάλας στη Φλαμένγκο. Ο σύλλογος κατάλαβε τις δυνατότητές του, αλλά λόγω της νεαρής του ηλικίας, του ζητήθηκε να επιστρέψει το επόμενο έτος. Ωστόσο, αποφάσισε ότι ήθελε να μην παίξει ποδόσφαιρο σάλας και δεν επέστρεψε. Τον Αύγουστο του 2010 πέρασε δοκιμαστικά ποδοσφαίρου στη Φλαμένγκο. 

### Φλαμένγκο

Έκανε το ντεμπούτο του για τη Φλαμένγκο στις 13 Μαΐου 2017, ως αλλαγή στο 82ο λεπτό σε μία ισοπαλία με 1-1 εναντίον της Ατλέτικο Μινέιρο για τη Μπραζιλέιρο Σέριε Α. Δύο ημέρες αργότερα, επέκτεινε το συμβόλαιο του με την ομάδα από το 2019 έως το 2022, με σημαντική αύξηση μισθού και ρήτρα εξαγοράς από 30 εκατομμύρια € σε 45 εκατομμύρια €. Αυτή η ανανέωση του συμβολαίου αναφέρθηκε πως ήταν μέρος της διαδικασίας μεταγραφής του Βινίσιους στη Ρεάλ Μαδρίτης, συμφωνία που επετεύχθη μεταξύ των δύο σωματείων στην Γκάβεα εκείνη την εβδομάδα, με την υποχρέωση να πουλήσει τον νεαρό παίκτη τον Ιούλιο του 2018.

Στις 10 Αυγούστου 2017, ο Βινίσιους σημείωσε το πρώτο επαγγελματικό γκολ της σταδιοδρομίας του στον επαναληπτικό αγώνα του 2ου γύρου του Κόπα Σουδαμερικάνα, στη νίκη με 5-0 εναντίον της Παλεστίνο. Σκόραρε 30 δευτερόλεπτα μετά την είσοδο του στον αγώνα στο 72ο λεπτό. Στις 19 Αυγούστου 2017, σημείωσε τα πρώτα του γκολ στη Σέριε Α για την ομάδα, στη νίκη με 2-0 εναντίον της Ατλέτικο Κλούμπε Γκοϊανιένσε.

### Ρεάλ Μαδρίτης

Στις 23 Μαΐου 2017, η Ρεάλ Μαδρίτης υπέγραψε συμφωνία για την απόκτηση του Βινίσιους, με ισχύ μετά τα 18α γενέθλιά του στις 12 Ιουλίου 2018 (η ηλικία των 18 ετών είναι η ελάχιστη ηλικία για διεθνή μεταγραφή). Μετακινήθηκε για μία αναφερθείσα αμοιβή ύψους 46 εκατομμυρίων ευρώ, η οποία ήταν τότε η δεύτερη πιο ακριβή πώληση ενός παίκτη στην ιστορία του βραζιλιάνικου ποδοσφαίρου (πίσω από αυτή του Νεϊμάρ), το μεγαλύτερο ποσό που έλαβε ένας βραζιλιάνικος σύλλογος για μεταγραφή και το υψηλότερο ποσό που έχει ποτέ καταβάλει ένας σύλλογος για έναν ποδοσφαιριστή κάτω των 19 ετών. Αρχικά είχε προγραμματιστεί να επιστρέψει στη Βραζιλία με δανεισμό τον Ιούλιο του 2018. 

Στις 20 Ιουλίου 2018, η Ρεάλ Μαδρίτης παρουσίασε επίσημα τον Βινίσιους ως παίκτη της ομάδας. Του δόθηκε ο αριθμός 28. Έκανε το ντεμπούτο του στις 29 Σεπτεμβρίου 2018, μπαίνοντας ως αλλαγή στο 87ο λεπτό στην ισοπαλία με 0-0 εναντίον της Ατλέτικο Μαδρίτης, καθιστώντας τον πρώτο παίκτη της Ρεάλ που γεννήθηκε το 2000. Ο Βινίσιους έκανε την πρώτη του συμμετοχή ως βασικός στις 31 Οκτωβρίου, σε μία νίκη με 4-0 για το Κύπελλο Ισπανίας εναντίον της Μελίγια, συνεισφέροντας με ασίστι τόσο για τον Μάρκο Ασένσιο όσο και για τον Άλβαρο Οντριοθόλα, σε αυτό που η *Marca* αναγνώρισε ως επίδοση Παίκτη του Αγώνα. Σημείωσε το πρώτο γκολ του στις 3 Νοεμβρίου, 10 λεπτά μετά την είσοδο του στον αγώνα, στη νίκη με 2-0 εναντίον της Ρεάλ Βαγιαδολίδ. Σημείωσε 4 γκολ μεταξύ του ντεμπούτο του στις 29 Σεπτεμβρίου 2018 και τις 7 Φεβρουαρίου 2019.

Διεθνής σταδιοδρομία
--------------------

Στις 30 Οκτωβρίου 2015 κλήθηκε στην Εθνική Βραζιλίας Κ-15 από τον προπονητή Γκιλιέρμε Ντάλα Ντέα, για το Πρωτάθλημα Ποδοσφαίρου Νότιας Αμερικής Κ-15. Η Βραζιλία κέρδισε τον τίτλο πρωταθλήματος Κ-15 και ο Βινίσιους ήταν ο 2ος κορυφαίος σκόρερ του τουρνουά με 6 γκολ. 

Στις 24 Ιουνίου 2016 κλήθηκε στην Εθνική Βραζιλίας Κ-17 για έναν φιλικό αγώνα εναντίον της Χιλής, όπου σημείωσε δύο γκολ και έδωσε δύο ασίστ στη νίκη με 4-2. 

Το Μάρτιο του 2017 έκανε το ντεμπούτο του στο Πρωτάθλημα Ποδοσφαίρου Νότιας Αμερικής Κ-17 του 2017 για τη Βραζιλία Κ-17, με ένα γκολ στη νίκη με 3-0 επί του Περού. Στο τελικό στάδιο, σημείωσε δύο γκολ στη νίκη με 3-0 επί του Ισημερινού και δύο γκολ στη νίκη με 3-0 επί της Κολομβίας, εξασφαλίζοντας τη θέση της Βραζιλίας στο Παγκόσμιο Κύπελλο Κ-17 του 2017 στην Ινδία, όπου η Βραζιλία (χωρίς τον Βινίσιους) τερμάτισε στη τρίτη θέση.

Αφού οδήγησε τη Βραζιλία στη κατάκτηση του Πρωταθλήματος Νότιας Αμερικής Κ-17, ο Βινίσιους ονομάστηκε ο καλύτερος παίκτης του τουρνουά και ήταν ο πρώτος σκόρερ με 7 γκολ.

Στις 28 Φεβρουαρίου του 2019, ο Βινίσιους κλήθηκε για πρώτη φορά στην Εθνική Βραζιλίας ανδρών για τους φιλικούς αγώνες εναντίον του Παναμά και της Τσεχίας. Ωστόσο, υπέστη έναν τραυματισμό ενώ έπαιζε για τη Ρεάλ Μαδρίτης και ο Νταβίντ Νέρες κλήθηκε στη θέση του τον Μάρτιο. Το Μάιο του 2019, αποκλείστηκε από την τελική 23αδα της Βραζιλίας για το Κόπα Αμέρικα 2019 από τον προπονητή Τίτε. Έκανε το ανώτερο διεθνές ντεμπούτο του στις 10 Σεπτεμβρίου 2019, ως αλλαγή στο 72ο λεπτό στην ήττα με 1-0 εναντίον του Περού.

Στυλ παιχνιδιού
---------------

Λίγο μετά την άφιξή του στη Ρεάλ Μαδρίτης τον Ιούλιο του 2018, ο δημοσιογράφος του ESPN FC, Ντέρμοτ Κόριγκαν, χαρακτήρισε τον Βινίσιους ως «σβέλτο αριστερό πλάγιο μέσο ή δεύτερο επιθετικό». Ένας ευπροσάρμοστος παίκτης, παρόλο που είναι συνήθως αναπτύσσεται στην αριστερή πλευρά, είναι ικανός να παίζει οπουδήποτε κατά μήκος της επιθετικής γραμμής και έχει επίσης χρησιμοποιηθεί στα δεξιά ή στο κέντρο. Κατέχοντας εκρηκτική επιτάχυνση και εξαιρετική ταχύτητα, ευκινησία, ισορροπία, τεχνική, ταλέντο, δεξιότητες ντρίμπλας και στενό έλεγχο κατά το τρέξιμο, καθώς και σημαντική δύναμη, σωματική αντοχή και την πονηριά με την μπάλα, παρά την λεπτή σωματοδομή του, είναι γνωστός για την ικανότητά του να τρέχει στις άμυνες, να αλλάζει κατεύθυνση γρήγορα και να νικήσει τους αντιπάλους σε κατάσταση ένας εναντίον ενός ενώ κατέχει την μπάλα.   Θεωρείται ως ένας πολλά υποσχόμενος νεαρός παίκτης, καθώς και ελαφρύς, δυναμικός, έξυπνος, σκληρός και ευκίνητος πλάγιος μέσος, με χαμηλό κέντρο βάρους, καθώς και εντυπωσιακή πάσα και αντίληψη. Επιπλέον, είναι γνωστός για το βλέμμα του για την τελική μπαλιά και την ικανότητα να δίνει ασίστ στους συμπαίκτες του, αν και είναι επίσης ικανός να σκοράρει ο ίδιος. Το σουτ και το σκοράρισμα του έχουν αναφερθεί από τους ειδικούς ως περιοχές που χρειάζονται βελτίωση. Τον Ιούνιο του 2017, ο Βινίσιους εμφανίστηκε στην 39η θέση του καταλόγου της *The Daily Telegraph* με τους καλύτερους παίκτες Κ-21 στον κόσμο. Ήταν ο μόνος παίκτης που έπαιζε στη Νότια Αμερική εκείνη τη στιγμή που παρουσιάστηκε ο κατάλογος.

Στατιστικά σταδιοδρομίας
------------------------

### Διεθνή

*Τελευταία ενημέρωση: 1 Ιουνίου 2022*

| Βραζιλία |
| --- |
| Έτος | Συμ. | Γκολ |
| 2019 | 1 | 0 |
| 2021 | 8 | 0 |
| 2022 | 3 | 1 |
| Σύνολο | 12 | 1 |

Τίτλοι και διακρίσεις
---------------------

#### Συλλογικές

**Ρεάλ Μαδρίτης**

* ΟΥΕΦΑ Τσάμπιονς Λιγκ: 2021–22
* Πριμέρα Ντιβισιόν: 2019–20, 2021–22
* Σούπερ Καπ Ισπανίας: 2019–20
* Παγκόσμιο Κύπελλο Συλλόγων: 2018

**Βραζιλία Κ-5**

* Πρωτάθλημα Νότιας Αμερικής Κ-15: 2015

**Βραζιλία Κ-17**

* Πρωτάθλημα Νότιας Αμερικής Κ-17: 2017

#### Ατομικές

* Κύπελλο Σάο Πάουλο Κ-20, Καλύτερος Αριστερός Πλάγιος Μέσος: 2017
* Πρωτάθλημα Νότιας Αμερικής Κ-17, Καλύτερος Παίκτης: 2017
* Πρωταθλητής Νότιας Αμερικής Κ-17, Κορυφαίος Σκόρερ: 2017

Παραπομπές
----------

1. ↑  Team, Forvo. «Vinícius Júnior pronunciation: How to pronounce Vinícius Júnior in Portuguese». *Forvo.com*.
2. ↑  Ρεάλ Μαδρίτης (2017-05-23). *Official Announcement: Vinicius Junior*. Δελτίο τύπου.  Ανακτήθηκε στις 2020-02-20.
3. ↑  «Flamengo dá aumento de salário e eleva multa de Vinícius Júnior para 45 mi de euros». *Globo Esporte* (στα Πορτογαλικά). 4 Απριλίου 2017. Ανακτήθηκε στις 7 Ιουνίου 2018.
4. ↑  «No duelo de favoritos, Flamengo e Atlético-MG empatam na estreia, e Maracanã vê estreia de joia de 16 anos». espn.com.br. 13 Μαΐου 2017. Ανακτήθηκε στις 14 Μαΐου 2017.
5. ↑  «El 'merengue' Vinicius Jr. debuta a los 16 años como profesional». *Mundo Deportivo* (στα Ισπανικά). 13 Μαΐου 2017. Αρχειοθετήθηκε από το πρωτότυπο στις 4 Απριλίου 2019. Ανακτήθηκε στις 14 Μαΐου 2017.
6. ↑  «Flamengo dá aumento de salário e eleva multa de Vinícius Júnior para 45 mi de euros». *Estadão Esportes* (στα Πορτογαλικά). 16 Μαΐου 2017. Αρχειοθετήθηκε από το πρωτότυπο στις 4 Απριλίου 2019. Ανακτήθηκε στις 7 Ιουνίου 2018.
7. ↑  «Another step on the way to Real: Vinicius Junior renews with Flamengo». *Globo Esporte* (στα Πορτογαλικά). 15 Μαΐου 2017. Ανακτήθηκε στις 7 Ιουνίου 2018.
8. ↑  «Enfim, o gol: após 385 minutos, Vinicius Junior desencanta e quebra o gelo no Fla». *Globo Esporte* (στα Πορτογαλικά). Ανακτήθηκε στις 20 Αυγούστου 2017.
9. ↑  «Vinicius Junior makes first start». *Marta*. Ανακτήθηκε στις 7 Ιουνίου 2018.
10. ↑  «Da atuação relâmpago aos 90 minutos: Vinicius Júnior é protagonista pela 1ª vez». *Globo Esporte* (στα Πορτογαλικά). 20 Αυγούστου 2017. Ανακτήθηκε στις 7 Ιουνίου 2018.
11. ↑  «Emelec x Flamengo - Taça Libertadores 2018 - globoesporte.com». *globoesporte.com* (στα Πορτογαλικά). Ανακτήθηκε στις 10 Αυγούστου 2018.
12. ↑  «New Real Madrid star Vinicius Junior in tears after playing final game for Flamengo». Sport360. 11 Ιουνίου 2018. Ανακτήθηκε στις 13 Ιουνίου 2018.
13. ↑  «Real Madrid sign 16-year-old Vinícius Júnior from Flamengo for £39.6m». *the Guardian*. 23 Μαΐου 2017. Ανακτήθηκε στις 20 Ιουλίου 2018.
14. ↑  «Real Madrid sign Vinicius Junior from Flamengo for reported £38m fee». *Sky Sports*.. Ανακτήθηκε στις 2018-07-20.
15. ↑  «Vinicius Jr. presentation at the Santiago Bernabéu». Ρεάλ Μαδρίτης. 20 Ιουλίου 2018.
16. ↑  Σιγκουέρο, Σαντιάγκο; ΜακΤίρ, Έουαν (2018-11-01). «Vinicius makes his case for regular minutes». *Marca* (Μαδρίτη: Unidad Editorial).. Ανακτήθηκε στις 2018-11-01.
17. ↑  «Fabulous Madrid derby has everything but goals». marca.com. 29 Σεπτεμβρίου 2018.
18. ↑  «Vinicius Junior makes Real Madrid history in derby cameo». Goal.com. 29 Σεπτεμβρίου 2018.
19. ↑  Μπελ, Αρτς (2018-10-31). «Vinicius reignites Real: Brazilian leads way as Solari era starts with Copa win at Melilla». *Marca* (Μαδρίτη: Unidad Editorial).. Ανακτήθηκε στις 2018-11-01.
20. ↑  «Vinicius changes Real's luck». *Marca*.. Ανακτήθηκε στις 2018-11-03.
21. ↑  «Vinicius Junior: Who is the teenager Real Madrid fans adore?». BBC Sport. 7 Φεβρουαρίου 2019. Ανακτήθηκε στις 28 Αυγούστου 2019.
22. ↑  «CONMEBOL – SUB 17 CHILE 2017 FASE INICIAL GRUPO B – FECHA 1». *CONMEBOL.com*. 24 Φεβρουαρίου 2017. Αρχειοθετήθηκε από το πρωτότυπο στις 2 Οκτωβρίου 2018. Ανακτήθηκε στις 8 Ιουνίου 2018.
23. ↑  «CONMEBOL – SUB 17 CHILE 2017 FASE FINAL – FECHA 3». *CONMEBOL.com*. 13 Μαρτίου 2017. Αρχειοθετήθηκε από το πρωτότυπο στις 2 Οκτωβρίου 2018. Ανακτήθηκε στις 8 Ιουνίου 2018.
24. ↑  «CONMEBOL – SUB 17 CHILE 2017 FASE FINAL – FECHA 4». *CONMEBOL.com*. 16 Μαρτίου 2017. Αρχειοθετήθηκε από το πρωτότυπο στις 2 Οκτωβρίου 2018. Ανακτήθηκε στις 8 Ιουνίου 2018.
25. ↑  «Vinicius Junior will not go to Under-17 World Cup». *Marca.com*. 29 Σεπτεμβρίου 2017. Ανακτήθηκε στις 9 Ιανουαρίου 2019.
26. 1 2  «Vinicius y un protagonismo estratégico». CONMEBOL.com. 20 Μαρτίου 2017. Ανακτήθηκε στις 14 Μαΐου 2017.
27. ↑  «Vinicius Junior called up to Brazil national team for first time». www.sportsnet.ca. 28 Φεβρουαρίου 2019. Ανακτήθηκε στις 16 Μαρτίου 2019.
28. ↑  «Brazil Replace Injured Vinicius With Uncapped Ajax Star David Neres». www.beinsports.com. 8 Μαρτίου 2019. Ανακτήθηκε στις 17 Μαρτίου 2019.
29. ↑  Σάντι Σιγκουέρο (17 Μαΐου 2019). «Brasil deja a Vinícius y Marcelo sin Copa América» (στα Ισπανικά). Marca. Ανακτήθηκε στις 21 Μαΐου 2019.
30. ↑  «Vinicius Jr. makes debut for Brazil». Ρεάλ Μαδρίτης. 11 Σεπτεμβρίου 2019. Ανακτήθηκε στις 11 Σεπτεμβρίου 2019.
31. ↑  «International Champions Cup: Future stars of top Premier League, European clubs». *ESPN FC*. 2018-07-19.. Ανακτήθηκε στις 2018-07-19.
32. ↑  Σον Ντρούρι (4 Φεβρουαρίου 2019). «'I Don't Fear Anything': Vinicius Jr Lays Down the Gauntlet After Superb Display Against Alaves». www.90min.com. Ανακτήθηκε στις 13 Μαρτίου 2019.
33. ↑  Σαμ Τάι (24 Μαρτίου 2017). «Scouting Notebook: Brazilian Prodigy Vinicius Junior Flashing Ludicrous Talent». Bleacher Report. Ανακτήθηκε στις 13 Μαρτίου 2019.
34. ↑  Τομ Φάιντλεϊindlay (26 Φεβρουαρίου 2019). «The new Brazilians set to light up El Clasico». www.beinsports.com. Ανακτήθηκε στις 13 Μαρτίου 2019.
35. ↑  Άντι Γουέστ (1 Μαρτίου 2019). «Vinicius Junior: Can Real Madrid teenager keep La Liga season alive?». BBC Sport. Ανακτήθηκε στις 13 Μαρτίου 2019.
36. ↑  «Real Madrid: "Vinicius doesn't remind me of Robinho" - Valdano». AS.com. 11 Φεβρουαρίου 2019. Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 13 Μαρτίου 2019.
37. ↑  «Top 100 players 21 and under: Potential stars including Real Madrid winger Vinicius». MSN.com. 22 Νοεμβρίου 2018. Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 13 Μαρτίου 2019.
38. ↑  Αλφρέδο Ρελάνιο (27 Φεβρουαρίου 2019). «Vinicius and Messi steal the limelight». AS.com. Ανακτήθηκε στις 13 Μαρτίου 2019.
39. ↑  Βιρτούδες Σάντσες (1 Αυγούστου 2018). «Zico: Vinicius needs to improve his shooting». Marca.com. Ανακτήθηκε στις 13 Μαρτίου 2019.
40. ↑  Άντονι Λοποπόλο (27 Δεκεμβρίου 2018). «10 youngsters to watch in 2019: Vinicius Junior headlines exciting group». The Score. Ανακτήθηκε στις 13 Μαρτίου 2019.
41. ↑  Τόμι Κούλκις (24 Μαΐου 2017). «Scouting Real Madrid's new signing Vinícius Júnior». www.managingmadrid.com. Ανακτήθηκε στις 13 Μαρτίου 2019.
42. ↑  «Jornal põe Jesus, Gabigol e Vinicius Jr. em lista de melhores sub-21 do mundo». *Globo Esporte* (στα Πορτογαλικά). 20 Ιουνίου 2017. Ανακτήθηκε στις 7 Ιουνίου 2018.
43. ↑  «Real Madrid win 2019/20 LaLiga Santander». Πριμέρα Ντιβισιόν. 2020-07-16.. Ανακτήθηκε στις 2020-07-17.
44. ↑  «Real Madrid win the Supercopa from the spot». *marca.com*. 12 Ιανουαρίου 2020. Ανακτήθηκε στις 12 Ιανουαρίου 2020.
45. ↑  Ροντρίγκεζ, Χο΄σε Μαρία (2018-12-22). «El Madrid agranda su leyenda» (στα ισπανικά). *Marca*. Αρχειοθετήθηκε από το πρωτότυπο στις 2019-10-08.. Ανακτήθηκε στις 2018-12-22.
46. ↑  «2015 South American U-15 Championship». RSSSF. 15 Ιουνίου 2019.
47. ↑  «Brasil golea 5-0 a Chile y es campeón del Sudamericano Sub-17» (στα Ισπανικά). CONMEBOL. 20 Μαρτίου 2017.
48. ↑  «Seleção da Copinha tem Vinícius Júnior e 4 do Timão; Pedrinho é o melhor jogador». Globoesporte.com. 26 Ιανουαρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βινίσιους Ζούνιορ** |

  


|  |  |  |  |
| --- | --- | --- | --- |
| 

| π • σ • ε
Ρεάλ Μαδρίτης – τωρινή ομάδα |
| --- |
|  |
| 

* 1 Κουρτουά
* 2 Καρβαχάλ
* 3 Μιλιτάο
* 4 Άλαμπα
* 5 Βαγέχο
* 6 Νάτσο
* 7 Αζάρ
* 8 Κρόος
* 9 Μπενζεμά
* 10 Μόντριτς
* 11 Ασένσιο
* 13 Λούνιν
* 14 Κασεμίρο
* 15 Βαλβέρδε
* 16 Γιόβιτς
* 17 Βάθκεθ
* 18 Μπέιλ
* 19 Θεμπάγιος
* 20 Βινίσιους
* 21 Ροντρίγκο
* 22 Ίσκο
* 23 Μεντί
* 24 Μαριάνο
* 25 Καμαβινγκά
* Προπονητής: Αντσελότι

 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 782168290783557610005
* BIBSYS: 1678691874716
* NKC: mzk20231206004

 |

 |